|  |  |  |
| --- | --- | --- |
| 24.08.2016. | Nr. | 2-17\_6664 |
|  |  |  |
|  | Nr. |  |

**Iepirkumu uzraudzības birojam**

Eksporta ielā 6, Rīgā, LV-1010

pasts@iub.gov.lv

*Par sarunu procedūras piemērošanas saskaņošanu*

Jelgavas pilsētas pašvaldība (turpmāk – Pašvaldība) vēlas piemērot sarunu procedūru, iepriekš nepublicējot paziņojumu par līgumu, saskaņā ar Publisko iepirkumu likuma (turpmāk – Likums) 63. panta pirmās daļas 2. punktu, kurš nosaka, ka publiskiem piegādes līgumiem pasūtītājs var piemērot sarunu procedūru, iepriekš nepublicējot paziņojumu par līgumu, ja tehnisku iemeslu dēļ vai tādu iemeslu dēļ, kuri saistīti ar izņēmuma tiesību aizsardzību, līgumu var noslēgt tikai ar konkrētu piegādātāju. Pašvaldība, pamatojoties uz Likuma 64. panta pirmo daļu, nosūta Iepirkumu uzraudzības birojam sarunu procedūras izvēles pamatojumu iepirkumam „Microsoft programmatūras nomas licenču iegāde Jelgavas pilsētas domes un tās struktūrvienību vajadzībām”.

Jelgavas pilsētas pašvaldībā kopš pirmo datorizēto sistēmu iegādes vēsturiski ir izveidojusies situācija, ka gan lietotāju darbstacijas, gan vairums pašvaldības informācijas sistēmu serveru ir bāzēti uz Microsoft programmatūrām. Jau vairākus gadu desmitusMicrosoft programmatūrās ir realizēti programmatūru centralizētas pārvaldības principi, kas nodrošina apjomīgu programmatūru administrēšanas un uzturēšanas darbu veikšanu ar ierobežotiem cilvēkresursiem. Jelgavas pilsētas pašvaldības daudzu simtu lietotāju tīkla, vairāk kā desmit informācijas sistēmu un vairāku desmitu serveru uzturēšanas un pārvaldības nodrošināšanu nav iespējams realizēt, balstoties uz atvērtā koda operētājsistēmām. Jelgavas pilsētas pašvaldības esošo informācijas sistēmu pārorientēšana uz atvērtā koda risinājumiem nav pamatojama ekonomiski, ir apšaubāma no informācijas drošības viedokļa, kā arī nav nodrošināma administratīvi – būtu jāveic esošā IT apkalpojošā personāla padziļinātas apmācības, jāpiesaista augsti kvalificēti speciālisti (kādu nav Jelgavas pilsētas pašvaldības rīcībā), kā arī jāizstrādā un jārealizē sarežģīti sistēmu migrēšanas plāni, nodrošinot to nepārtrauktu darbību.

Saskaņā ar *Microsoft* licencēšanas politiku ir iespējama programmatūras īre vai iegāde. Atkarībā no nepieciešamā licenču apjoma Microsoft licencēšanas politika nosaka sekojošu izvēli:

* *OPEN* licencēšanas programma (paredzēta līdz 250 datoru skaitam);
* *SELECT PLUS / Enterprise Agreement* līgumu (paredzēts ja datoru skaits pārsniedz 250).

Izvērtējot Jelgavas pilsētas pašvaldības esošās informācijas sistēmas, to tehnoloģisko nodrošinājumu un apkalpojamo datoru skaitu (datoru skaits, kuru darbībai nepieciešamas programmatūras licences, ir vairākkārt lielāks kā 250) secināts, ka mūsu izvirzītajām prasībām, nodrošinot optimālu resursu (t.sk. finanšu) izmantošanu un informācijas aprites drošību, atbilstošākais ir Microsoft licencēšanas modelis “Enterprise Agreement Subscription”. Pēc Microsoft noteiktā, licencēšanas modelī “Enterprise Agreement Subscription” ir zemākas licenču cenas nekā *OPEN* licencēšanas programmā. Izvēlētais licencēšanas modelis nosaka skaidru maksājumu plānu uz līguma darbības periodu, atvieglojot Pašvaldības budžeta plānošanu un mazina programmatūras ražotāja autortiesību pārkāpumu risku. Microsoft licencēšanas politika nosaka, ka šādu licencēšanas modeli nodrošina liela mēroga izplatītājs (*Large Account Reseller*).

Informējam, ka Iepirkumu uzraudzības birojs 2013.gadā atļāva piemērot sarunu procedūru saskaņā ar Likuma 63.panta pirmās daļas 2.punktu (14.03.2013. IUB vēstule Nr. 2-3/1037), kā rezultātā tika noslēgts iepirkuma līgums ar SIA “DPA”, kas ir spēkā līdz š.g. oktobrim.

2016. gada 12.  augustā Pašvaldība saņēma SIA „Microsoft Latvia” 2016. gada 8.augusta vēstuli Nr. IZ 01/062-16, kurā norādīts, ka, izvērtējot pašvaldības datorlietotāju skaitu un Microsoft licencēšanas politikas nostādnes, Pašvaldības noteikto prasību kopumu nodrošina tikai *Microsoft Enterprise Agreement* Subscription programmatūras licencēšanas modelis un SIA „DPA” ir vienīgais Microsoft Corporation pilnvarotais pārstāvis Latvijas Republikā, kuram ir piešķirts liela mēroga tālākpārdevēja (LAR) statuss un ar kuru var noslēgt līgumu par Microsoft programmatūras nomas licenču iegādi “Enterprise Agreement Subscription” licencēšanas modelī.

 Ņemot vērā augstāk minēto, pamatojoties uz Publisko iepirkumu likuma 63. panta pirmās daļas 2. punktu, lūdzam atļauju piemērot sarunu procedūru ar SIA „DPA” par Microsoft programmatūras nomas licenču iegādi Jelgavas pilsētas pašvaldības vajadzībām. Pašvaldības plānotā līgumcena EUR 145 000.00 (viens simts četrdesmit pieci tūkstoši eiro un 00 centi) bez PVN. Līguma darbības laiks 3 (trīs) gadi no noslēgšanas dienas.

Pielikumā:

SIA „Microsoft Latvia” 2016. gada 8.augusta vēstules Nr. IZ 01/062-16 kopija uz 1 lapas.

Pašvaldības izpilddirektore I. Škutāne

Ruments

63005540

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU